Rikunarita-ORG/Wikinium huggingface dataset:
# Liu Yan (general)

**Liu Yan** (tradicionalni kineski: 劉縯; pinyin: Líu Yǎn) (? - 23), kurtoazno ime **Bosheng** (伯升), bio je drevni kineski vojskovođa i političar, poznat kao jedan od vođa Lülin pobune protiv cara Wang Manga i njegove dinastije Xin. Liu Yan je bio potomak cara Jinga iz dinastije Han. Kada je godine 22. cijelu Kinu zahvatila serija seljačkih pobuna, Liu Yan im se htio pridružiti, ali je na to pristao tek kada je to učinio i njegov brat Liu Xiu, poznat kao oprezan i mudar čovjek. Liu Yan se pokazao kao sposoban vojskovođa te je nanio niz poraza carskim snagama. Liu Yan se stoga rano nametnuo kao kandidat za novog cara obnovljene dinastije Han, ali su, vođeni ljubomorom, ostali pobunjenički vođe prednost njegovom rođaku Liu Xanu, koji se proglasio novim carem po imenu Genshi. Liu Yan je na to nevoljko pristao, a novi car ga je imenovao premijerom. Međutim, vrlo brzo ga je, u strahu od njegove popularnosti dao pogubiti. Njegov brat Liu Xiu, je, pak, dvije godine kasnije postao novi car.
# Sestre Trung

|  |  |
| --- | --- |
| Historija Vijetnama
 |  |
|

|  |  |
| --- | --- |
| **Dinastija Hồng Bàng** | 2879–258. pne. |
| **Dinastija Thục** | 257–207. pne. |
| **Dinastija Triệu** | 207–111. pne. |
| **Prva kineska dominacija** | 111 pne. – 39 n.e. |
| **Sestre Trưng** | 40–43
 |
| **Druga kineska dominacija** | 43–544
 |
| • Pobuna Gospe Triệu
 | 248
 |
| **Rana dinastija Lý** | 544–602
 |
| • Triệu Việt Vương
 | 248
 |
| **Treća kineska dominacija** | 602–905
 |
| • Mai Hắc Đế
 | 722
 |
| • Phùng Hưng
 | 791–798
 |
| **Autonomija** | 905–938
 |
| • Porodica Khúc
 | 906–930
 |
| • Dương Đình Nghệ
 | 931–937
 |
| • Kiều Công Tiễn
 | 937–938
 |
| **Dinastija Ngô** | 939–967
 |
| • Pobuna 12 gospodara
 | 966–968
 |
| **Duinastija Đinh** | 968–980
 |
| **Rana dinastija Lê** | 980–1009
 |
| **Dinastija Lý** | 1009–1225
 |
| **Dinastija Trần** | 1225–1400
 |
| **Dinastija Hồ** | 1400–1407
 |
| **Četvrta kineska dominacija** | 1407–1427
 |
| • Kasna dinastija Trần
 | 1407–1413
 |
| • Pobuna Lam Sơna
 | 1418–1427
 |
| **Kasna dinastija Lê** | 1428–1788
 |
| • Rani Lê
 | 1428–1527
 |
| • Obnovljeni Lê
 | 1533–1788
 |
| • **Dinastija Mạc** | 1527–1592
 |
| • **Južne i sjeverne dinastije** | 1533–1592
 |
| • Trịnh-Nguyễn rat
 | 1627–1673
 |
| **Dinastija Tây Sơn** | 1778–1802
 |
| **Dinastija Nguyễn** | 1802–1945
 |
| • Zapadni kolonijalizam
 | 1887–1945
 |
| • Vijetnamsko Carstvo
 | 1945
 |
| **Indokineski ratovi** | 1945–1975
 |
| **Podjela Vijetnama** | 1954
 |
| • Demokratska Republika Vijetnam
 | 1945–1976
 |
| • Država Vijetnam
 | 1949–1955
 |
| • Republika Vijetnam
 | 1955–1975
 |
| • Privremena revolucionarna vlada
 | 1975–1976
 |
| **Socijalistička Republika Vijetnam** | od 1976.
 |
| Srodne teme
 |
| Dinastije Champa
 | 192–1471
 |
| Popis vijetnamskih monarha Ekonomska historija Vijetnama Prahistorijske kulture Vijetnama
 |
| * p
* r
* u
 |

 |

**Sestre Trung** (cca. 12 - 43), na vijetnamskom **Hai Bà Trưng** (doslovno "dvije Gospe Trưng"), a pojedinačno kao **Trưng Trắc** (徵側) i **Trưng Nhị** (徵貳), bile su dvije Vijetnamke koje su digle ustanak protiv kineske dinastije Han koja je vladala nad tadašnjim Sjevernim Vijetnamom. Kinezima su uspješno pružale otpor tri godine, te se danas smatraju nacionalnim heroinama Vijetnama.

Datumi njihovih rođenja nisu poznati, iako je Trưng Trắc bila starija od Trưng Nhị. Točan datum smrti također nije poznat, ali se zna da je godina smrti obje sestre 43.

## Povezano

* Historija Vijetnama

## Fusnote

## Reference

* Trung sisters Tuyet A. Tran & Chu V. Nguyen

## Vanjske veze

|  |  |  |
| --- | --- | --- |
| Prethodi: **Prva kineska dominacija (historija Vijetnama)** | **Vladari Vijetnam** 40-43
 | Slijedi: **Druga kineska dominacija (historija Vijetnama)** |
# Han Sui

*Ovo je kinesko ime; porodično ime je* Han*.*
**Han Sui** (? -215) bio je kineski gospodar rata iz doba kraja dinastije Han, poznat po tome što je godinama uspješno držao vlast u sjeverozapadnoj graničnoj provinciji Liang (涼州, ali bio i jedan od najdugovječnijih i najupornijih neprijatelja Cao Caoa.

Han Sui je svoju karijeru započeo za vrijeme Liangzhouskog ustanka, tokom koga se nametnuo kao jedan od vođa, ali i sprijateljio sa Ma Tengom koji će mu kasnije postati pobratim. Njih dvojica su tokom ustanka poraženi od strane Dong Zhuoa i Huangfu Songa, ali su, prije svega zbog kolapsa centralne vlasti, uspjeli zadržati *de facto* nezavisni status svoje provincije. Godine 192. su sudjelovali u neuspješnom napadu na Chang'an, nominalnu carsku prijestolnicu kojom je upravljao Liu Yan. Kasnije su se odnosi među dvojicom pobratima toliko pokvarili da je to iskoristio Cao Cao, nastojeći preuzeti vlast nad Liangom pod izlikom njihovog mirenja. Han Sui je digao ustanak protiv Cao Caoa za vrijeme njegovog pohoda na Hanzhong. Njegova borba protiv Cao Caoa nije dala rezultata, ali je odbio prijedloge da se iz Lianga povuče kod Liu Beija na jug. Živio je kao odmetnik, prije nego što je umro ili bio ubijen od svojih oficira koji su kasnije donijeli njegovu odrezanu glavu Cao Caovim generalima.

## Povezano

* Popis ličnosti Tri kraljevstva

## Reference
# Ma Teng

*Ovo je kinesko ime; porodično ime je* Ma*.*
**Ma Teng** (? - 212) je bio kineski vojskovođa, odnosno gospodar rata u vrijeme kraja dinastije Han. Pod svojom vlašću je držao provinciju Liang (涼州), zajedno sa svojim pobratimom Han Suijem. Njih dvojica su zajedno nastojala izboriti autonomiju provincije od centralne vlasti. Ma Teng je bio otac Ma Chaoa i stric Ma Daija, koji će kasnije služiti Kraljevinu Shu.

Iako je bio daleki potomak znamenitog vojskovođe Ma Yuana, Ma Teng je odrastao u relativnom siromaštvu. Njegov otac Ma Ping je bio niži službenik u Tianshuiju, ali je otpušten iz službe te je otišao živjeti među pripadnicima naroda Qiang. Tamo se oženio za Qiang djevojku, koja mu je rodila sina Ma Tenga. Mladi je Ma Teng mladost proveo kao drvosječa i narastao do za u to vrijeme impozantnih 184 cm visine. Kada su godine 184. njegovi sunarodnjaci 184. digli ustanak protiv lokalne vlasti, Ma Teng se pridružio miliciji koju je protiv ustanika organizirao Geng Bi, guverner provincije Liang. Nakon što je Geng Bi ubijen, Ma Teng se zajedno s drugim pripadnicima milicije priključio ustanicima, koje je vodio Han Sui. Ustanak je ubrzo ugušen od strane carskog generala Huangfu Songa, ali su tada već oslabljene carske vlasti ustanicima dale amnestiju i vojne činove u zamjenu za službu.

Ma Teng i Han Sui su nakon ubistva tiranskog kancelara Dong Zhua ispočetka podržavali novi režim Li Juea i Guo Sija, ali su se protiv njih okrenuli te pokušali zauzeti bivšu carsku prijestolnicu Chang'an, ali u tome nisu uspjeli.

Kasnije su se dva pobratima posvađala oko kontrole nad provincijom Liang, te otpočeli sukob u kome su ubijali članove svojih porodica. Cao Cao, koji je nakon bitke kod Guandua postao najmoćniji gospodar rata na sjeveru, svojim je posredovanjem prekinuo taj sukob. Ma Teng je nakon toga doveden u Caovu prijestolnicu Ye i imenovan komandantom Caove garde, dok je Ma Tengov sin Ma Chao ostao u Liangu sa Han Suijem. Kada su njih dvojica digli ustanak protiv Cao Caoa, Ma Teng je smjesta pogubljen.

U *Romansi Tri kraljevstva* je Ma Teng prikazan kao lojalist dinastije Han.

## Porodica

* Predak: Ma Yuan
* Otac: Ma Ping (馬平)
* Djeca:
	+ Ma Chao
	+ Ma Tie
	+ Ma Xiu

## Povezano

* Ličnosti na kraju dinastije Han

## Reference
# Zhang Ju

| Zhang Ju
 |
| --- |
| Tradicionalni kineski
 |  張舉  |
| Pojednostavljeni kineski
 |  张举  |
|

| Transliteracije
 |
| --- |

 |

*Ovo je kinesko ime; porodično ime je* Zhang*.*
**Zhang Ju** (? -189) bio je kineski ustanički vođa iz doba kraja dinastije Han. Bio je član lokalnog plemena u Yuyang. Priključio se pobuni koju je 187. Zhang Chun vodio protiv carskog guvernera Liu Yua. Kada je postalo jasno da će ustanici biti poraženi od carskih trupa, objesio se.

## Povezano

* Popis ličnosti Tri kraljevstva
# Zhang Chun

| Zhang Chun
 |
| --- |
| Tradicionalni kineski
 |  張純  |
| Pojednostavljeni kineski
 |  张纯  |
|

| Transliteracije
 |
| --- |

 |

*Ovo je kinesko ime; porodično ime je* Zhang*.*
**Zhang Chun** (? - cca. 189) bio je vođa kineskih pobunjenika u doba kraj kraja dinastije Han. Godine 187. je digao ustanak protiv Liu Yuja, guvernera provincije You. Ustanku se kasnije pridružio Zhang Ju, koji će se tokom ustanka proglasiti za cara. Obojica ustaničkih vođa su na kraju bili poraženi. Zhang Chuna je ubio jedan od njegovih doglavnika po imenu Wang Zheng (王政).

## Povezano

* Popis ličnosti Tri kraljevstva
# Zhang Lu (dinastija Han)

*Ovo je kinesko ime; porodično ime je* Zhang*.*
**Zhang Lu** (? -216) bio je kineski gospodar rata iz doba kraja dinastije Han, poznat i kao treći po redu vođa taoističke sekte poznate kao Nebeski učitelji. Tokom građanskih ratova je u oblasti Hanzhong preuzeo vlast i tamo stvorio državu uređenu i vođenu prema taoističkim principima, a kojoj je dao ime Han'ning (漢寧). Godine 215. se predao Cao Caou, koji ga je uzeo u svoju službu.

## Povezano

* Popis ličnosti Tri kraljevstva
# Yan Baihu

| Yan Baihu
 |
| --- |
| Tradicionalni kineski
 |  嚴白虎  |
| Pojednostavljeni kineski
 |  严白虎  |
|

| Transliteracije
 |
| --- |
| Mandarinski
 |
| - Hanyu Pinyin
 | Yán Báihǔ
 |

 |

*Ovo je kinesko ime; porodično ime je* Yan*.*
**Yan Baihu** (druga polovica 2. vijeka - prva polovica 3. vijeka) bio je kineski vojskovođa iz doba kraja dinastije Han. Bio je rodom iz naroda Shanyue u južnom dijelu Kine, a njegovo pravo ime nije poznato. "Yuan Baihu" je bio nadimak koji doslovno znači "Bijeli tigar Yan". Stekao ga je zbog vojničkog talenta koji je pokazao prvo kao vođa razbojnika, a zatim kao gospodar rata. Prvo je podržavao Liu Yaoa protiv Yuan Shua, a potom se suprotstavio Sun Ceu i njegovom nastojanju da zauzme južnu oblast Wu. Na kraju ga je porazio Sunov vojskovođa Ling Cao, ali se Yan povukao u brda i nastavio pružati otpor sve do Sunove smrti.

## Povezano

* Popis ličnosti Tri kraljevstva

## Reference

* de Crespigny, Rafe (2004) *Generals of the South: the foundation and early history of the Three Kingdoms state of Wu*. Canberra: Australian National University. Internet Edition.
# Chen Lan (dinastija Han)

| Chen Lan
 |
| --- |
| Tradicionalni kineski
 |  陳蘭  |
| Pojednostavljeni kineski
 |  陈兰  |
|

| Transliteracije
 |
| --- |

 |

*Ovo je kinesko ime; porodično ime je* Chen*.*
**Chen Lan** (157–209) je bio kineski vojskovođa iz doba kraja dinastije Han. Služio je gospodara rata Yuan Shua i sudjelovao u njegovom napadu na provinciju Xu. Međutim, kada se Yuan Shu proglasio carem, Cgen Lan ga je napustio zajedno sa svojim kolegom Lei Bom. Njih dvojica su otada životarili kao banditi.

## Povezano

* Popis ličnosti Tri kraljevstva
# Zhang Bao (Žuti turbani)

*Ovo je kinesko ime; porodično ime je* Zhang*.*

| Zhang Bao
 |
| --- |
| Tradicionalni kineski
 |  張寶  |
| Pojednostavljeni kineski
 |  张宝  |
|

| Transliteracije
 |
| --- |
| Mandarinski
 |
| - Hanyu Pinyin
 | Zhāng Bào
 |
| - Wade–Giles
 | Chang Pao
 |

 |

**Zhang Bao** (? - 184) je bio kineski taoistički propovjednik, poznat kao jedan od trojice vođa ustanka Žutih turbana. Bio je mlađi brat glavnog pokretača ustanka Zhao Jiaoa i stariji brat Zhao Lianga. Zhao Jiao ga je, podijelivši ustaničku vojsku, proglasio Generalom zemlje. Nakon Zhao Jiaove smrti krajem 184. su preostala dva brata nastavila voditi ustaničku vojsku. Zhao Bao je u Guanzhongu poražen od strane carskog generala Huangfu Songa te potom ubijen. Nešto kasnije je kod Xiaquaynga (današnji Jinzhou) ista sudbina snašla i Zhang Baoa. Iako je nakon smrti trojice glavnih vođa ustanak nastavljen sljedećih dvadeset godina, ustanici nikada više nisu bili u stanju ozbiljno ugroziti carsku vlast.

## Povezano

* Popis ličnosti Tri kraljevstva

## Reference

* Fan Ye. *Book of the Later Han*.

## Vanjske veze

* - Sanguo Yanyi Officer Biography by Sam Wrest Arhivirano 2010-12-17 na Wayback Machine-u
# Zhang Jiao

| Zhang Jiao
 |
| --- |
| Tradicionalni kineski
 |  張角  |
| Pojednostavljeni kineski
 |  张角  |
|

| Transliteracije
 |
| --- |
| Mandarinski
 |
| - Hanyu Pinyin
 | Zhāng Jiǎo ili Zhāng Jué
 |

 |

*Ovo je kinesko ime; porodično ime je* Zhang (張)*.*
**Zhang Jiao** ili **Zhang Jue** (? -184) bio je kineski taoistički učenjak i čarobnjak, poznat po tome što je pokrenuo i vodio veliki Ustanak Žutih turbana protiv Istočne dinastije Han.

Prema predaji je bio unuk znamenitog taoističkog učenjaka Zhang Daolinga, osnivača taoističke sekte Put nebeskih učitelja. Zajedno sa svojom braćom Zhang Baom i Zhang Liaom je osnovao vlastitu taoističku sektu; stekao je veliki broj sljedbenika zahvaljujući tome što je besplatno liječio narod. Istovremeno je propovijedao društvenu jednakost, a što je nalazilo na plodno tlo uslijed sve većih poreza koje je stanovništvu nametala vladajuća dinastija Han, odnosno dvor cara Linga kojim su tada u potpunosti dominirali korumpirani i tiranski eunusi.

Zhang Jiao je stekao još veći broj sljedbenika nakon što je počeo propovijedati kako će u godini *jiazi* (kineski: 甲子; pinyin: *jiǎzi*) doći do "velike promjene", odnosno da će nebo prestati biti plavo i postati žuto i tako simbolizirati dolazak nebeskog mira i pravde na zemlju. Zhang Jiao je tu promjenu nastojao postići oružanim putem, odnosno velikim seljačkim ustankom kojemu se stavio na čelo zajedno sa dva brata. Godine 184. je tako od svojih sljedbenika uspio stvoriti vojsku koja je brojala čak 360.000 ljudi. Podijelio ju je na tri grupe, sebe proglasivši Generalom neba; braća Zhang Bao i Zhang Liao su proglašeni Generalima naroda i zemlje.

Ustanici, koji su kao znak raspoznavanja nosili žute vrpce oko glave, su ispočetka zabilježili spektakularne uspjehe, uništivši veliki broj manjih vojnih utvrđenja i baza, kao i središta državne uprave. Međutim, ubrzo se ispostavilo kako Zhang Jiaou i njegovoj braći nedostaje vojničke sposobnosti. Carska vojska se uspjela pregrupirati i poraziti ustanike. Pred kraj godine se Zhang Jiao razbolio i umro, a njegova smrt je predstavljala težak udarac za ustanike koji će nastaviti pružati otpor carskim snagama još dvadeset godina, ali nikada neće biti u stanju ugroziti carsku vlast.

## Napomene

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.

## Vanjske veze

* - Sanguo Yanyi Officer Biography by Jonathan Wu

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*

|  |  |  |
| --- | --- | --- |
| Prethodi:  **osnovani**  |  **Veliki učitelj Žutih turbana**  184–188
 | Slijedi:  **Zhang Bao**  |
# Zhang Liang (Žuti turbani)

*Ovo je kinesko ime; porodično ime je* Zhang (張)*.*

| Zhang Liang
 |
| --- |
| Tradicionalni kineski
 |  張梁  |
| Pojednostavljeni kineski
 |  张梁  |
|

| Transliteracije
 |
| --- |
| Mandarinski
 |
| - Hanyu Pinyin
 | Zhāng Liáng
 |

 |

**Zhang Liang** (? - 184) bio je kineski taoistički propovjednik, poznat kao jedan od trojice vođa ustanka Žutih turbana. Bio je mlađi brat Zhao Jiaoa i Zhao Baoa, druge dvojice ustaničkih vođa. Nakon smrti Zhao Jiaoa, koji je bio vođa ustanka, krajem 184. su dva brata vodila seljačku vojsku. Zhao Liangovu vojsku je porazio carski general Huangfu Song, te je Zhang Liang zarobljen i pogubljen. Ubrzo nakon toga je ista sudbina snašla i njegovog brata Zhao Baoa.

## V, također

* Popis ličnosti Tri kraljevstva
# Liu Pi (dinastija Han)

*Ovo je kinesko ime; porodično ime je* Liu*.*

| Liu Pi
 |
| --- |
| Tradicionalni kineski
 |  劉辟  |
| Pojednostavljeni kineski
 |  刘辟  |
|

| Transliteracije
 |
| --- |
| Mandarinski
 |
| - Hanyu Pinyin
 | Liú Pì
 |

 |

**Liu Pi** (? - 200) bio je kineski vojskovođa iz doba kraja dinastije Han, poznat po tome što je bio jedan od vođa Žutih turbana koji je poslije prešao na stranu gospodara rata. To se dogodilo početkom 190-ih kada je Liu Pi prešao u službu Yuan Shua i Sun Jiana. Oko godine 196. je njegovu vojsku porazio Cao Cao poslije čega se Liu Pi predao i prešao u Cao Caovu službu. Kada je godine 200. protiv Cao Caoa zaratio sjevernjački gospodar rata Yuan Shao, Liu Pi je prebjegao na njegovu stranu te napao i opljačkao Xuchang. Yuan je poslao Liu Beija da pomogne Liu Piju, ali ga je porazio Cao Ren. Liu Pi je potom ubijen.

*Zapisi Tri kraljevstva* su kontradiktorni po pitanju datuma Liu Pijeve smrti. Jednom se spominje kako je poginuo 196. u borbi sa Cao Caom, a potom kako je poginuo 200. u borbi protiv Cao Rena.

## Povezano

* Popis ličnosti Tri kraljevstva

## Izvori

* Chen, Shou. *Sanguo Zhi*. Vol 1, 32.
* de Crespigny, Rafe (2007), *A biographical dictionary of Later Han to the Three Kingdoms (23–220 AD)*, Leiden, The Netherlands: Brill, ISBN 978-90-04-15605-0 .
* Luo, Guanzhong. *Romance of the Three Kingdoms*.
# Triệu Thị Trinh

|  |  |
| --- | --- |
| Historija Vijetnama
 |  |
|

|  |  |
| --- | --- |
| **Dinastija Hồng Bàng** | 2879–258. pne. |
| **Dinastija Thục** | 257–207. pne. |
| **Dinastija Triệu** | 207–111. pne. |
| **Prva kineska dominacija** | 111 pne. – 39 n.e. |
| **Sestre Trưng** | 40–43
 |
| **Druga kineska dominacija** | 43–544
 |
| • Pobuna Gospe Triệu
 | 248
 |
| **Rana dinastija Lý** | 544–602
 |
| • Triệu Việt Vương
 | 248
 |
| **Treća kineska dominacija** | 602–905
 |
| • Mai Hắc Đế
 | 722
 |
| • Phùng Hưng
 | 791–798
 |
| **Autonomija** | 905–938
 |
| • Porodica Khúc
 | 906–930
 |
| • Dương Đình Nghệ
 | 931–937
 |
| • Kiều Công Tiễn
 | 937–938
 |
| **Dinastija Ngô** | 939–967
 |
| • Pobuna 12 gospodara
 | 966–968
 |
| **Duinastija Đinh** | 968–980
 |
| **Rana dinastija Lê** | 980–1009
 |
| **Dinastija Lý** | 1009–1225
 |
| **Dinastija Trần** | 1225–1400
 |
| **Dinastija Hồ** | 1400–1407
 |
| **Četvrta kineska dominacija** | 1407–1427
 |
| • Kasna dinastija Trần
 | 1407–1413
 |
| • Pobuna Lam Sơna
 | 1418–1427
 |
| **Kasna dinastija Lê** | 1428–1788
 |
| • Rani Lê
 | 1428–1527
 |
| • Obnovljeni Lê
 | 1533–1788
 |
| • **Dinastija Mạc** | 1527–1592
 |
| • **Južne i sjeverne dinastije** | 1533–1592
 |
| • Trịnh-Nguyễn rat
 | 1627–1673
 |
| **Dinastija Tây Sơn** | 1778–1802
 |
| **Dinastija Nguyễn** | 1802–1945
 |
| • Zapadni kolonijalizam
 | 1887–1945
 |
| • Vijetnamsko Carstvo
 | 1945
 |
| **Indokineski ratovi** | 1945–1975
 |
| **Podjela Vijetnama** | 1954
 |
| • Demokratska Republika Vijetnam
 | 1945–1976
 |
| • Država Vijetnam
 | 1949–1955
 |
| • Republika Vijetnam
 | 1955–1975
 |
| • Privremena revolucionarna vlada
 | 1975–1976
 |
| **Socijalistička Republika Vijetnam** | od 1976.
 |
| Srodne teme
 |
| Dinastije Champa
 | 192–1471
 |
| Popis vijetnamskih monarha Ekonomska historija Vijetnama Prahistorijske kulture Vijetnama
 |
| * p
* r
* u
 |

 |

**Triệu Thị Trinh** (Hán Việt: 趙氏貞), također poznata i kao **Triệu Ẩu** (趙嫗) ili **Bà Triệu** (婆]趙, *Gospa Triệu*) (225–248) bila je vijetnamska ratnica koja je sredinom 3. vijeka vodila nakratko uspješni ustanak protiv kineske države Wu po čijom se vlašću u to doba nalazio sjeverni Vijetnam. Često se opisuje kao “vijetnamska Ivana Orleanska”.

Trieu se tradicionalno opisuje kao žena-div visoka 2,7 m i sa grudima dugim 1,2 m koje je mogla prebacivati preko ramena. Razni vijetnamski izvori spominju da je odrasla kao siroče i živjela sa starijim bratom Trieu Quoc Datom. U dobi od 20 godina je zbog zlostavljanja ubila njegovu suprugu i otišla u planine gdje joj se pridružilo 1000 odmetnika. Poslije se priključila bratovom ustanku protiv kineskih vlasti, došla na čelo ustanika i pružala otpor Kinezima šest mjeseci prije nego što je poražena i nakon čega je izvršila samoubistvo.

U Vijetnamu je smatraju nacionalnom heroinom, te su po njoj prozvane brojne ulice, škole i javni objekti.

## Povezano

* Historija Vijetnama

## Reference

## Vanjske veze

* Chen Shou. *Sanguo Zhi*.
* The Birth of Vietnam by Keith Taylor
# Li Xiong

| **Cheng (Han) Wudi** (成(漢)武帝)
 |
| --- |
| Porodično ime: | Li (李; lǐ)
 |
| Osobno ime: | Xiong (雄, xióng)
 |
| Hramsko ime: | Taizong (太宗, taì zōng)
 |
| Posthumno ime: | Wu (武, wǔ), doslovno: "ratnički"
 |

**Li Xiong** (李雄) (274–334), kurtoazno ime **Zhongjuan** (仲雋), formalno **Emperor Wu of Cheng (Han)** (成(漢)武帝), bio je prvi car kineske/Ba-Di države Cheng Han te se obično smatra njenim osnivačem (iako neki historičari osnivanje Cheng Hana pripisuju Li Xiongovom ocu Li Tee). Li Xiongovo proglašenje sebe kao Princa od Chengdua godine 304. (i nezavisnosti od dinastije Jin) se obično smatra početkom ere Šesnaest kraljevstava.

## Vanjske veze

* History of China: A good catalogue of info Arhivirano 2017-04-22 na Wayback Machine-u

|  |
| --- |
| Car Wu od Chenga (Hana)**Kuća LiRođen/a:** 274  **Umro/la:** 334 |
| Kraljevske titule
 |
| **Nova titula** | **Kralj Chengdua** 304–306
 | Slijedi: **sam sebe** |
| Prethodi: **sam sebe** | **Car Cheng Hana** 306–334
 | Slijedi: **Li Ban** |
| Pretendirane titule
 |
| Prethodi: **Car Hui od Jina** | **— TITULARNI —Car Kine 304–334 Razlog za neuspjeh sukcesije: Šesnaest kraljevstava | Slijedi: **Li Ban** |
# Shi Le

| **(Hou) Zhao Mingdi** ((後)趙明帝)
 |
| --- |
| Porodično ime: | Shi (石; shí)
 |
| Osobno ime: | Le (勒, lè)
 |
| Hramsko ime: | Gaozu (高祖, gaō zǔ)
 |
| Posthumno ime: | Ming (明, míng), doslovno: "razumijevajući"
 |

**Shi Le** (石勒) (274–333), kurtoazno ime **Shilong** (世龍), formalno **Car Ming od (Kasnijeg) Zhaoa** ((後)趙明帝), bio je osnivač kineske/Jie države Kasniji Zhao. U djetinjstvu je prodan kao rob kineskim velikodostojnicima dinastije Jin, ali je kasnije digao ustanak i postao moćni vojskovođa Xiongnu države Han Zhao, osvojivši u njeno ime veliki dio sjeverne Kine, ali zapravo držeči teritorije pod osobnom vlašću. Godine 319. se nakon sukoba sa carem Han Zhaoa Liu Yaom otcijepio od Han Zhaoa i formirao vlastitu državu Kasniji Zhao, da bi 329. zarobio Liu Yaoa i osvojio Han Zhao, dodavši svom carstvu i zapadni dio Kine.

Shi Le je bio poznat kao darovit vojskovođa, ali su ga kasniji historičari kritizirali zbog pretjerane okrutnosti na svojim pohodima. Shi Le je također dao previše vlasti svom ambicioznbom i još okrutnijem nećaku Shi Huu, koji je nakon Shi Lejeve smrti preuzeo vlast od Shi Lejevog sina Shi Honga.

## Reference

* *Knjiga Jina*, vols. 104, 105 [1] Arhivirano 2008-02-10 na Wayback Machine-u.
* *Knjiga Weija*, vol. 95 [2] Arhivirano 2008-02-07 na Wayback Machine-u.
* *Zizhi Tongjian*, vols. 86, 87, 88, 89, 90, 91, 92, 93, 94, 95.
* *Ljetopisi Proljeća i Jeseni Šesnaest kraljevstava*, vol. 2.

|  |
| --- |
| Car Ming od (Kasnijeg) Zhaoa**Kuća ShiRođen/a:** 274  **Umro/la:** 333 |
| Kraljevske titule
 |
| **Nepoznat/a**Posljednji poznati nositelj titule:**Sima Lunkao Princ od Zhaoa | **Kralj Zhaoa** 319–330
 | Slijedi: **sam sebe** |
| Prethodi: **sam sebe** | **Car Kasnijeg Zhaoa** 330–333
 | Slijedi: **Shi Hong** |
| Pretendirane titule
 |
| Prethodi: **Liu Xi** | **— TITULARNI —Car Kine 319–333 Razlog za neuspjeh sukcesije: Šesnaest kraljevstava | Slijedi: **Shi Hong** |